10/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 146/2009

Resolución do 10 de febreiro de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Melide (expediente IN407A 146/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T. I., RBT., Tabeira-Gondollín. Situación: Melide. Características técnicas: Liña eléctrica de media tensión aérea, a 15/20 kV, de 730 m de lonxitude, en condutor LA-56, que parte do apoio anterior da L. M. T. existente a C. T. Filgueiras e final no C. T. proxectado de 50 kVA, en Tabeira, e rede de baixa tensión de 395 m. en condutor RZ. Concello de Melide. Resultan os seguintes feitos: Primeiro. –A petición someteuse a información pública por acordo do 14 de abril de 2009, da Delegación Provincial, publicada no DOG do 20 de maio de 2009, no BOP de A Coruña do 7 de maio de 2009 e no Diario La Voz de Galicia de 30 de abril de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Jenny Margarita Astacio Villamañan como copropietario do predio n.° 5, manifesta que as súas irmáns Dolores, Manuela e Gloria Elisa Chevez Mucea non foron notificadas. Solicitan que se canalice a liña eléctrica ao lindeiro do seu predio no lado sur-este, para evitar o ter que arrancar gran parte da masa arborada e dividir en dous o predio, o que a deixaría practicamente inservible para calquera uso. Don Carlos Damian Del Cuadro Egli, notificado polo predio n.° 6, manifesta que a titularidade do predio corresponde a dona Fredeswinda Minthe Abalde. Don Hashim Maqui Gamindez, manifesta que lida a publicación dunha instalación eléctrica no Diario Oficial de Galicia e examinados os planos do proxecto comproba que existe unha parcela da súa propiedade afectada polo voo da liña e posiblemente por un apoio de dita nstalación, sen que esta circunstancia fágase constar na información pública citada. Desta alegación se Ile deu traslado á empresa solicitante, manifestando Unión Fenosa Distribución, S. A. o seguinte: Predio n.° 5, manifesta que para constancia no expediente, corrixe a propiedade deste predio e solicita se practiquen as notificacións individuais correspondentes. Referente á variante solicitada, segundo o estipulado no artigo n.° 161 do R. D. 1955/2000, de 1 de decembro, o costo da variante proposta polos interesados non poderán superar en máis dun 10% o orzamento da parte da liña afectada pola variante. Ademais para evitar xerar afeccións sobre outras parcelas non incluídas neste expediente, faría falta a instalación de dous novos apoios. Neste caso a citada variación supera o 10% e tamén aumentaría a afección no predio sen que apenas modifique a cantidade de arborado que sería necesario talar. Que a liña eléctrica non produce unha división física nin xurídica, dado que se pretende a constitución dunha servidume de paso aéreo de enerxía eléctrica, que non limita a normal explotación do predio, coa condición de deixar a salvo dita servidume. Predio n.° 6, corrixe a titularidade do predio, deixando como única titular a Dona Fredeswinda Minthe Abalde. Alegación de Hashim Maqui Gamindez, manifesta que realizadas as comprobacións sobre o manifestado polo señor Raposo observase que a súa parcela encontrase afectada pola rede de baixa tensión incluída neste proxecto. Coa finalidade de non afectar a súa propiedade e modificase o trazado da rede de baixa tensión, sendo necesario substituír dous apoios de formigón do alumeado público por outros dous de formigón de maior esforzo, contando coa autorización do propietario das parcelas afectadas. Xúntase novo plano da rede de baixa tensión. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión ao C. T. Tabeira-Gondollín cumpre co indicado no art.57 da Lei 54/97, do sector eléctrico, e o artigo 161 do R. D. 1955/2000, de 1 de decembro, de transporte, distribución, comercialización, subministro e procedemento de autorización de instalacións de enerxía eléctrica, polo que non proceden as alegacións formuladas. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 10 de febreiro de 2010. Tristana Moraleja Gómez Xefa territorial da Coruña